Otto Behamand

—Behamand utolsó szavai

**Otto Behamand korvett-kapitány** † ( Consortiumban betöltött rangja) a Haas Consortium egyik kiemelkedő tisztje, és  Esel Raddo vezér hűséges követője volt, akinek halála után résztvett a szervezet két részre szakításában és felaprózásában.

Behamand kapcsán kérdéses a birodalmi ráhatás, illetve a Birodalom jelenléte az eseményekben. Bizonyosan szerepe volt a Consortium szétszedésében, azonban ennek mértéke nem ismert.

## Élete

### **Korai élete, kapcsolata a Haas Consortiummal**

Otto Behamand az Alderaanról származott egy középosztálybeli családból. Viszonylag fiatalon már jellemző volt rá, hogy gyakran eljárt otthonról és ábrándozott arról, hogy kalóz lesz. Vonzotta a kalandozás és a repülés gondolata.

Már fiatalon sem szerette a Köztársaságot. Felesleges nyűgnek tartotta, hiába segített sokat szülőbolygója helyzetén. Sok választása azonban nem nagyon volt: a köztársasági akadémiák egyikére jutott, amit félbehagyott egy szerencsés véletlennek köszönhetően. Utolsó éveiben járt, mikor megismerkedett egy twi'lekkel, Esel Raddoval. A két férfi hamar összebarátkozott és gyorsan felismerték, hogy mindketten nagy támogatói a szeparatista mozgalmaknak, amelyek elkezdtek Galaxis-szerte fel-felütni a fejüket.

Behamand és Raddo egy hirtelen ötlettől vezérelve váratlanul otthagyta az Akadémiát és vásárolt egy teherhajót, amivel elhagyta a Köztársaságot. Kalandozni akartak, illetve egy olyan szeparatista mozgalmat alapítani, amelyet sikerre vihetnek. Ez nem sült el túl jól.

A szeparatista álmaik gyorsan végeszakadtak, minden pénzükből kifogytak, így munkát kellett találniuk. Raddo már korábban hallott valahonnan egy Haas Consortium nevű szervezetről, amely szívesen fogad mindenféle bajkeverőt és csempészt.

Szerencsét próbáltak, de jól tették. Raddo itt bizonyította be először, hogy remek szónoki képességei vannak és kiválóan képes meggyőzni bárkit. Két évbe telt, mire a szervezetet Raddo teljesen a saját irányítása alá vonta, mindezen idő alatt Behamand vakon követni kezdte. Lenyűgözte társa tehetsége és vezetői képessége.

A Consortiumban fennálló belső hatalmi harcok befejezte után Raddo újra fejébe vette a szeparatizmus megsegítését, csatlakozni akart a Konföderációhoz a Consortiummal. Raddo belső kapcsolatában - Garson Wienandban - bízott leginkább, de a kéréseit rendszerint elutasították. Végül a Consortium a sját útját kezdte járni.

Behamand ezekben az időkben lett előléptetve korvett-kapitánnyá és vált Raddo megkérdőjelezhetetlen jobbkezévé. Mindenhová követte és segítette, bár Wienand felvételét a szervezetbe kifejezetten ellenezte.

Raddo meggyilkolása után Jaek Graf vezetése ellen passzív ellenállásba kezdett. Szerinte semmi értelme nem volt annak, hogy visszatérnek a szeparatizmushoz, az új Consortium sárba taposása amit művelt. A Consortium megszűnésekor éppen ezért összegyűjtötte híveit és Mevadanon akart kialakítani egy új köztpontot. Szerencsétlenségére a Szövetség közbelépése miatt nem tudta ezen tervét végrehajtani, így felszíni bombázást rendelt el és véglegesen elhagyta a 72-es szektort.

### Halála és annak rejtélye

Behamand, dezertálása után ismeretlen helyszínen tartózkodott, saját állítása szerint azonban kapcsolatba lépett a Fekete Nap nevű bűnszervezettel és megállapodást kötöttek: Behamand flottája a Fekete Nap érdekeit szolgálta, ellátmányért és védelemért cserébe.

Keganes Holrand és Garson Wienand bosszúhadjáratának köszönhetően azonban - fűszerkereskedőnek álcázva magukat - feljutottak a hajójára és foglyul ejtették valahol a Raxus Prime bolygó környékén.

Behamandot ezekután bebörtönézték és megkínozták. Haláláig semmit sem volt hajlandó elárulni abból, hogy mennyi igaz a Fekete Napos történetből, illetve milyen kapcsolatban állt a Birodalommal, annyit viszont bevallott, hogy "mindent hallottak". Az utolsó kihallgatás során öngyilkos lett, az ágyából letépett fémdarabbal hasbaszúrta magát.